Corcovado
Store norske leksikon,Geografi,Verdens geografi,Sør-Amerikas geografi,Brasils geografi
Corcovado er en fjelltopp i Rio de Janeiro i Brasil, verdenskjent for sin 38 meter høye, massive statue Cristo Redentor ('Kristus Forløseren').
Granittoppen ligger i den vernede Tijuca-skogen, 704 meter over havet. Statuen rommer et kapell og er flombelyst om natten. Corcovado er en av Brasils mest kjente landmerker, og Kristusstatuen ble i 2007 oppført på listen over verdens sju nye underverker.En tannhjulbane til toppen ble åpnet allerede i 1884, og var den første brasilianske jernbanen som ble elektrifisert i 1910. Begrenset kapasitet og stor pågang kan medføre lang ventetid. Fra endestasjonen kan utsiktspunktet nås via 223 trappetrinn, heis eller rulletrapp. Les mer i Store norske leksikon Brasils geografi Brasils befolkning